**Cincinnati Reds** on vuonna 1882 perustettu MLB:ssä pelaava baseballseura. Reds on voittanut mestaruuden vuosina 1919, 1940, 1975, 1976 ja 1990. Joukkueen lempinimi on *The Big Red Machine*. Cincinnati Redsiä pidetään yhtenä MLB:n historian parhaista joukkueista. Seuran tunnusväreinä voidaan pitää mustaa, valkoista ja punaista. 

Seuran paras pelaaja kautta aikain on urallaan 389 juoksua tehnyt sieppari Johnny Bench.

Historia
--------

Ennen vuonna 1882 perustettua seuraa *Cincinnati Red Stockings* -niminen 1866 perustettu seura pelasi ensimmäisen ammattilaisvuotensa 1869. Tämä seura pelasi vuoteen 1870 saakka. 1876-80 pelasi National Leaguessa myös Cincinnati Reds -niminen seura, joka tuli erotetuksi liigasta vuonna 1880. 1882 perustettiin siis kolmas samaa nimeä käyttävä seura. Vuonna 1890 nimi vaihtui muotoon *Cincinnati Reds*. Muita seuran nimiä ovat *Cincinnati Redlegs* (1953-1958) ja nykyinen *Reds*.

Seura voitti ensimmäisen World Series -mestaruutensa vuonna 1919, jolloin se voitti loppuottelussa Chicago White Soxin otteluvoitoin 5–3.

Kotikenttä
----------

Reds pelaa kotiottelunsa Great American Ball Park -nimisellä stadionilla, jonne mahtuu 42 036 katsojaa. Muita seuran kotikenttiä ovat olleet *Bank Street Grounds* (1882–1883), *League Park (I)* (1884–1893), *League Park (II)* (1894–1901), *Palace of the Fans* (1902–1911), *Crosley Field* (1912–1970) ja *Riverfront Stadium* (1970–2002)

*Great American Ball Park* otettiin käyttöön kaudeksi 2003. Pelikenttä on luonnonnurmea ja stadionin on arvioitu maksaneen 280 miljoonaa dollaria. *Great American Ball Parkin* yhteydessä on myös "*Reds Hall of Fame*" ja museo.

Jäädytetyt pelinumerot
----------------------

* 1 Fred Hutchinson
* 5 Johnny Bench
* 8 Joe Morgan
* 10 Sparky Anderson
* 13 Dave Concepción
* 18 Ted Kluszewski
* 20 Frank Robinson
* 24 Tony Pérez
* 42 Jackie Robinson.

Saavutukset
-----------

Usean mestaruuden lisäksi seuran pelaajille on jaettu monia palkintoja. Joukkueen pelaaja on voittanut esimerkiksi MLB:n arvokkain pelaaja -palkinnon 11 kertaa, vuoden tulokas -palkinnon seitsemän kertaa, vuoden manageri -palkinnon kerran ja tähdistöottelun tärkein pelaaja -palkinnon viisi kertaa.

Lähteet
-------

1. 1 2  Riverfront Stadium: Home of the Big Red Machine (Google Books) *books.google.com*.
2. ↑  Reds Uniforms and Logos - reds.com: History (Reds Uniforms) *cincinnati.reds.mlb.com*.
3. ↑  Reds History - reds.com: History (Reds History) *cincinnati.reds.mlb.com*.
4. ↑  Reds Timeline - reds.com: History (Reds Timeline) *cincinnati.reds.mlb.com*.
5. ↑  Virtamo, Keijo (toim.): *Fokus-Urheilu 2*, s. 146. Otava, 1970.
6. 1 2 3  Reds Ballparks - reds.com: History (Reds Ballparks) *cincinnati.reds.mlb.com*.
7. ↑  Facts & Figures - reds.com: Ballpark (Facts & Figures) *cincinnati.reds.mlb.com*.
8. ↑  Private Events - Reds Hall of Fame and Museum - reds.com: Ballpark (Private Events) *cincinnati.reds.mlb.com*.
9. ↑  Reds Retired Numbers - reds.com: History (Reds Retired Numbers) *cincinnati.reds.mlb.com*.
10. ↑  Reds Awards - reds.com: History (Reds Awards) *cincinnati.reds.mlb.com*.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Cincinnati Reds**.
* Cincinnati Redsin virallinen sivusto (Arkistoitu – Internet Archive). (englanniksi) (espanjaksi) (japaniksi) (koreaksi)